� Aquest programa ofereix als joves europeus la possibilitat d'adquirir experiència professional i personal, i millorar el coneixement i l'ús d'un idioma estranger, mitjançant la realització de pràctiques en empreses.
Són pràctiques professionals, remunerades amb una beca mensual que permet atendre les despeses per manteniment, allotjament i transport local, i gaudir d'una formació lingüística a càrrec de la regió d'acolliment.
Elements que intervenen o actuen a Eurodissea:
Eurodissea el va posar en marxa l'Assemblea de les regions l'any 1985, i Catalunya, juntament amb les regions de Jura i Baden Württemberg va ser fundadora del programa.
Enviament dels i de les joves catalans que volen marxar a l'estranger
Acolliment dels/de les joves estrangers que volen venir a Catalunya
Regions d'Europa que hi participen
Eurodissea és una xarxa de mobilitat interregional transnacional de la qual Catalunya en forma part des del seu inici com a regió fundadora l'any 1985.
El principi de reciprocitat marca la relació que s'estableix entre les regions.
Cada regió d'origen gestiona i envia els seus/seves participants en pràctiques i es compromet a finançar els joves en pràctiques que rep com a regió d'acolliment.
Empreses interessades a acollir joves europeus en pràctiques
El programa Eurodissea dona a les empreses amb seu a Catalunya l'oportunitat d'oferir estades de pràctiques, per incorporar en els seus equips de treball joves europeus.
A través de l'estada en un empresa, els joves es beneficien d'una experiència professional i personal en un entorn de treball diferent; i les empreses, per la seva banda, enriqueixen els seus projectes amb els coneixements de joves formats en d'altres països i, de retruc, col·laboren en la seva formació.
Per què us interessa tenir un jove europeu en pràctiques?
Si voleu incorporar a la vostra organització noves formes de fer i de treballar, obrir el vostre mercat a l'estranger, o bé contactar amb perfils professionals nous, potser us interessa participar al Programa Eurodissea.
Catalunya com a regió d'acolliment, què ofereix?
Catalunya com a regió d'enviament, què ofereix?
Els coordinadors/ores del programa a Catalunya preseleccionen els joves participants, envien les candidatures a la regió sol·licitada pel participant, i fan el seguiment i l'avaluació de les estades de pràctiques.
La selecció final la realitza la regió d'acolliment juntament amb l'empresa que ofereix les pràctiques, tot i així, si finalment dr selecciona per realitzar les pràctiques, es posaran en contacteu des de la regió d'origen, per formalitzar la documentació necessària.
Coneix les regions que participen en el programa i les condicions específiques de l'estada a cada regió, accedir al mapa interactiu
Per poder participar en aquest programa cal complir, en el moment de presentar la sol·licitud i durant l'estada de pràctiques, els requisits següents:
Per participar en el programa cal registrar-se, accedint a la pàgina web d'Eurodissea i crear, el teu perfil Eurodissea (és recomanable crear el perfil en l'idioma de la regió on es vol fer l'estada de pràctiques)
Un cop creat el perfil, es pot accedir a les ofertes disponibles, filtrar-les segons els interessos i presentar la teva candidatura.
Consulta les ofertes de pràctiques
Consulteu periòdicament totes les ofertes de pràctiques disponibles, ja que es creen de noves i triar les que més s'ajustin a les expectatives (màxim 5 ofertes)
Podeu cercar les ofertes per sectors d'activitat o bé per regions, i dins de cada oferta, trobareu informació d'interès sobre les dates d'inici i final de l'estada, el perfil que busca l'empresa i el nivell de l'idioma per a l'oferta seleccionada.
A més de crear el perfil Eurodissea, cal fer el currículum seguint el model de l'Europass i, preferiblement en l'idioma de la regió on estigueu interessats a fer les pràctiques, o bé, en cas que no es demani un nivell mínim de l'idioma de la regió, també podeu fer-ho en anglès.
El currículum Europass és un model estandarditzat comú europeu de currículum vitae, que permet presentar de forma sistemàtica i cronològica les qualificacions i competències.
Un cop creat el currículum, cal descarregar i adjuntar a l'oferta de pràctiques sol·licitada.
La inscripció a les ofertes es fa en línia i cal recordar que el màxim és de 5 ofertes.
Després de l'estada de pràctiques
Un cop finalitzada l'estada de pràctiques cal fer una memòria de les pràctiques realitzades, tant en la llengua de la regió d'acolliment (o en anglès) com en la de la regió d'origen.
Aquesta memòria s'ha de lliurar als coordinadors del programa en la reunió final que el tanca.
Igualment, tant la regió d'origen com la regió d'acolliment lliuraran als certificats acreditatius de la realització de les pràctiques laborals i de la formació lingüística que s'hagi dut a terme.